ΚΑΝΟΝΙΣΜΟΣ (ΕΚ) αριθ. 974/95 ΤΗΣ ΕΠΙΤΡΟΠΗΣ της 28ης Απριλίου 1995 περί ορισμένων μεταβατικών μέτρων για την εφαρμογή της γεωργικής συμφωνίας του Γύρου της Ουρουγουάης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 για τις προσαρμογές και τα αναγκαία μεταβατικά μέτρα στον τομέα της γεωργίας για την εφαρμογή των συμφωνιών που συνήφθησαν στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94, και ιδίως το άρθρο 9 παράγραφος 2 και το άρθρο 13 παράγραφος 6, καθώς και τις αντίστοιχες διατάξεις των άλλων κανονισμών περί κοινής οργανώσεως των αγορών για τα γεωργικά προϊόντα,

Εκτιμώντας:

ότι η παρακολούθηση των εξαγωμένων ποσοτήτων με επιστροφές κατά τις περιόδους που αναφέρονται από την γεωργική συμφωνία του Γύρου της Ουρουγουάης θα διασφαλιστεί με τα πιστοποιητικά εξαγωγής που θα εκδίδονται για κάθε περίοδο 7 ότι στον κανονισμό (ΕΚ) αριθ. 1521/94 της Επιτροπής (3) είχε αναφερθεί ότι θα λαμβάνονταν μέτρα για να αποφευχθεί διακοπή στις συναλλαγές 7 ότι οι διατάξεις αυτές θα πρέπει να ληφθούν για να διασφαλιστεί αρμονική μετάβαση από το καθεστώς που ισχύει πριν από την ημερομηνία ενάρξεως ισχύος της προαναφερθείσας συμφωνίας στο καθεστώς που θα ισχύει μετά από την ημερομηνία αυτή 7 ότι από τις ανάγκες της αγοράς απαιτείται η έναρξη ισχύος του παρόντος κανονισμού μόλις αυτό καταστεί δυνατό 7 ότι οι σχετικές επιτροπές διαχείρισης δεν διατύπωσαν γνώμη εντός της προθεσμίας που όρισε ο πρόεδρός τους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Τα πιστοποιητικά που εκδίδονται πριν από την 1η Ιουλίου 1995 ή πριν από τις ημερομηνίες εφαρμογής που προβλέπονται στο άρθρο 6 παράγραφος 2 στοιχείο γ) του κανονισμού (ΕΚ) αριθ. 3290/94 εκδίδονται για ποσότητες οι οποίες αντιστοιχούν στην κανονική διάθεση των ποσοτήτων κατά την εν λόγω περίοδο.

Θεωρείται ως ποσότητα η οποία αντιστοιχεί στην κανονική διάθεση, ο μέσος όρος των ποσοτήτων για τις οποίες έχουν εκδοθεί πιστοποιητικά σχετικά με τον προκαθορισμό της επιστροφής τα τρία τελευταία έτη κατά τους δύο τελευταίους μήνες που προηγούνται του Ιουλίου ή του μηνός εφαρμογής που προβλέπεται στο άρθρο 6 παράγραφος 2 στοιχείο γ) του κανονισμού (ΕΚ) αριθ. 3290/94.

Στις αιτήσεις πιστοποιητικών και στα πιστοποιητικά που αναφέρονται στον παρόντα κανονισμό περιλαμβάνεται μία από τις ακόλουθες ενδείξεις στο τετραγωνίδιο 20:

Certificados transitorios - Reglamento (CE) n° 974/95 Certificats transitoires - Rθglement (CE) n° 974/95 Transitional licences - Regulation (EC) No 974/95 άbergangslizenzen gemδί der Verordnung (EG) Nr. 974/95 Overgangscertificaten - Verordening (EG) nr. 974/95 Titoli transitori - Regolamento (CE) n. 974/95 Certificados transitσrios - Regulamento (CE) nΊ 974/95 Overgangslicens - forordning (EF) nr. 974/95 Μεταβατικά πιστοποιητικά - Kανονισμός (ΕΚ) αριθ. 974/95 Φvergεngslicens enligt fφrordning (EG) nr 974/95 Siirtymδtodistus, asetus (EY) N :o 974/95 Τα κράτη μέλη κοινοποιούν στην Επιτροπή τις αιτήσεις πιστοποιητικών που υποβλήθηκαν βάσει του παρόντος κανονισμού.

2. Οι διατάξεις του άρθρου 1 του κανονισμού (ΕΚ) αριθ. 1521/94 δεν εφαρμόζονται στα πιστοποιητικά που αναφέρονται στην παράγραφο 1 και οι διατάξεις του άρθρου 2 του εν λόγω κανονισμού δεν εφαρμόζονται στα προϊόντα που έχουν υπαχθεί υπό έλεγχο των καθεστώτων που αναφέρονται στα άρθρα 4 ή 5 του κανονισμού (ΕΟΚ) αριθ. 565/80 του Συμβουλίου (4) με την κάλυψη ενός πιστοποιητικού το οποίο εκδίδεται σύμφωνα με τις διατάξεις της παραγράφου 1.

Οι διατάξεις του κανονισμού (ΕΚ) αριθ. 1521/94 εξακολουθούν να εφαρμόζονται επίσης, μετά από αίτηση των ενδιαφερομένων στα νέα πιστοποιητικά που δεν έχουν υπαχθεί στα όρια που αναφέρονται σττην παράγραφο 1 δεύτερο εδάφιο.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται:

- για τα πιστοποιητικά που ζητούνται από την 1η Μαΐου 1995 για τα προϊόντα για τα οποία εκδίδονται σήμερα πιστοποιητικά, είτε μετά από προθεσμία εξετάσεως είτε με διαγωνισμό,

- όταν θα έχουν θεσπιστεί μέτρα για τα άλλα προϊόντα σχετικά με τον τρόπο με τον οποίο θα ελέγχονται οι ποσότητες.

Ωστόσο, όσον αφορά:

- τα προϊόντα που υπάγονται στον τομέα του ρυζιού, η ημερομηνία «1η Μαΐου 1995» αντικαθίσταται από την ημερομηνία «1η Ιουλίου 1995»,

- τα προϊόντα που υπάγονται στον τομέα της ζάχαρης, η ημερομηνία «1η Μαΐου 1993» αντικαθίσταται από την ημερομηνία «1η Αυγούστου 1995»,

- τα προϊόντα που υπάγονται στον τομέα του ελαιολάδου, η ημερομηνία «1η Μαΐου 1995» αντικαθίσταται από την ημερομηνία «1η Σεπτεμβρίου 1995».

Δεν εφαρμόζεται για τα πιστοποιητικά που εκδίδονται για τα γεωργικά προϊόντα που εξάγονται υπό μορφή εμπορευμάτων τα οποία δεν υπάγονται στο παράρτημα ΙΙ της συνθήκης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Απριλίου 1995.

Για την Επιτροπή Franz FISCHLER Μέλος της Επιτροπής